EkBass/fiwiki-20250220-pages-articles huggingface dataset:
Hertha

Hertha voi tarkoittaa seuraavia: * Hertha, naisen etunimi * Hertha, perunalajike * Hertha, Fredrika Bremerin romaani vuodelta 1856 * Hertha BSC, berliiniläinen jalkapalloseura
Hertha (nimi)

Hertha on saksalaisperäinen naisen etunimi, josta tunnetaan myös lyhyempi kirjoitusasu Herta. Nimen suomalainen muunnos on Hertta. Hertha-nimi viittaa muinaisgermaaniseen Nerthus-jumalattareen. Roomalainen historioitsija Tacitus mainitsi Nerthuksen Germania-teoksessaan, mutta hänen tekstinsä vaikeaselkoisuus johti siihen, että nimi luettiin väärin, muodossa ”Herthus”. Naisennimi Hertha on johdettu tästä virheellisestä kirjoitusasusta. Ruotsissa Hertha on tullut käyttöön kastenimenä 1820-luvun alussa. Nimen yleistymiseen on vaikuttanut Fredrika Bremerin naisasiaromaani Hertha (1856). Hertha-nimi tunnetaan myös Esaias Tegnérin runosta. ==Nimi Suomessa== Nimiasut Hertha ja Herta ovat Suomessa harvinaisia. Digi- ja väestötietoviraston etunimitilastoon on vuoteen 2021 mennessä kirjattu noin 30–50 Hertha-nimistä ja noin 80–90 Herta-nimistä naista. Herta-nimi sisältyi ruotsinkieliseen almanakkaan vuosina 1908–1949. Nimipäivä oli 4. marraskuuta.Blomqvist, Marianne: Förteckning över förnamnen i den finlandsvenska almanackan 1810–2000. – ==Tunnettuja Herthoja== *Hertha Ayrton (1854–1923), brittiläinen fyysikko *Hertha ”Hedy” Bienenfeld (1907–1976), itävaltalainen uimari *Hertha Sponer (1895–1968), saksalainen fyysikko *Hertha Töpper (1924–2020), itävaltalainen oopperalaulaja ==Tunnettuja Hertoja== *Herta Bothe (1921–2000), saksalainen keskitysleirivartija *Herta Idman (1890–1942), suomalainen tanssija *Herta Müller (s. 1953), romaniansaksalainen kirjailija ja Nobelin kirjallisuuspalkinnon saaja *Herta Oberheuser (1911–1978), saksalainen natsilääkäri ==Lähteet== Luokka:Etunimet
American Vampire

American Vampire on Jyrki 69:n toinen studioalbumi, joka julkaistiin 17. joulukuuta 2021. == Kappalelista == # # # # # # # # # # == Arvostelut == * Soundi: Levyarvio: Tymäkästä rock-pläjäyksestä kohti koneellista goottitunnelmointia – Jyrki 69:n uudella soololla punainen lanka löytyy ja katoaa Viitattu 4.1.2022. == Lähteet == Luokka:Vuoden 2021 albumit
Flame (kappale)

Flame on alankomaalaisen DJ-tuottajan Sick Individualsin musiikkikappale, jolla vierailee myös norjalaislaulaja Ekko. Kappaleen ovat sanoittaneet John Stephen Sudduth, Joep Smeele, Louis Cillian Ryan, Rebekka Danielsson sekä Rinze Hofstee, joista Smeele ja Hofstee myös tuottivat sen. Kappaleen musiikkivideo julkaistiin 15. huhtikuuta 2021. "Flame" ei ole päässyt lainkaan singlelistoille, mutta latauslistalle se on päässyt muun muassa Norjassa sekä radiolistalle esimerkiksi Taiwanissa. ==Lähteet== Luokka:Vuoden 2021 kappaleet Luokka:Alankomaalaiset musiikkikappaleet Luokka:Norjalaiset musiikkikappaleet
PDF/A

PDF/A on pitkäaikaissäilytykseen ja arkistointiin tarkoitettu ISO- standardisoitu tiedostomuoto. Sen tiedostopääte on pdf, mutta se eroaa normaalityypin PDF-tiedostomuodosta mm. sen salaustekniikan ja fonttien lukemistekniikan osalta. == Lähteet == Luokka:Tiedostomuodot
I Wanna Be There

I Wanna Be There on alankomaalaisen DJ-tuottajaduon DubVisionin ja DJ- tuottajaduon ANML KNGDM:n musiikkikappale. Sen julkaisi Electronic Nature digitaalisesti ladattavana singlenä 23. maaliskuuta 2021. Kappaleen ovat sanoittaneet Guy James Robin, Ivy Adara ja Lauren larue, joista Guy James Robin myös tuotti sen DubVisionin kanssa. Kappaleen musiikkivideo julkaistiin Robbins Entertainmentin YouTube-kanavalla 22. syyskuuta 2021. "I Wanna Be There" ei ole toistaiseksi päässyt singlelistoille, mutta Billboardin Dance/Mix Show Airplay -radiolistalla se oli kuitenkin parhaimmillaan soitetuin kappale. ==Lähteet== Luokka:Vuoden 2021 kappaleet Luokka:Alankomaalaiset musiikkikappaleet
Letonmäki

Letonmäki on sukunimi, joka on muun muassa seuraavilla suomalaisilla henkilöillä: *Lauri Letonmäki (1886−1935), päätoimittaja, poliitikko, kansanedustaja (SDP, SKP) ja Suomen kansanvaltuuskunnan oikeusasiainvaltuutettu *Maria Letonmäki (o.s. Kurkela) (1882−1937), poliitikko ja kansanedustaja (SDP, SKP), Lauri Letonmäen puoliso 1910−1935
Eric Voegelin

Eric Voegelin (3. tammikuuta 1901 Köln – 19. tammikuuta 1985 Stanford) oli saksalais-yhdysvaltalainen politiikan tutkija. Hänet tunnetaan parhaiten modernia poliittista ajattelua koskevista tutkimuksistaan. Voegelin väitteli tohtoriksi Wienin yliopistossa vuonna 1922, ja opetti siellä oikeustiedettä 1929–1938. Kun natsit liittivät Itävallan Saksaan vuonna 1938, pakeni Voegelin ensin Sveitsiin ja sitten Yhdysvaltoihin. Voegelin sai Yhdysvaltain kansalaisuuden vuonna 1944. Voegelin opetti useissa yhdysvaltalaisissa yliopistoissa, muun muassa Harvardissa. Vuosina 1958–1969 hän opetti valtiotieteitä Münchenin yliopistossa. Sen jälkeen hän toimi tutkijana Stanfordin Hoover-instituutissa. Voegelin pyrki uransa aikana luomaan kaikenkattavan filosofisen käsityksen ihmisestä, yhteiskunnasta ja historiasta. Tutkimuksissaan hän keskittyi poliittisen yhteiskunnan hallitsevien symbolien ja myyttien tulkintaan. Voegelinin mielestä symbolien ja myyttien ymmärtäminen oli olennaista poliittisen teorian onnistumisen kannalta. == Lähteet == Luokka:Yhdysvaltalaiset politiikan tutkijat Luokka:Saksalaiset politiikan tutkijat Luokka:Vuonna 1901 syntyneet Luokka:Vuonna 1985 kuolleet
Naskalikala

Naskalikala (Anoplogaster cornuta) on naskalikaloihin kuuluva kalalaji. Lajia tavataan syvistä vesistä kaikista valtameristä. ==Koko ja ulkonäkö== Naskalikala voi kasvaa enimmillään 16-18 cm pitkäksi. Lajin ulkonäkö muuttuu huomattavasti sen kasvaessa. Täysikasvuinen kala on ruumiinmuodoltaan suuripäinen ja ruumis on suhteellisen lyhyt ja korkea. Päässä on liman täyttämiä onteloita ja suu on erittäin suuri. Suussa on teräviä hampaita, joista alaleuan hampaat ovat hyvin pitkät. Kun naskalikala sulkee suunsa, hampaat menevät leuoissa oleviin koloihin. Naskalikalan selkäevä on pitkähkö, peräevä lyhyt ja pyrstöevä on haarautunut. Täysikasvuiset yksilöt ovat tummanruskeita tai mustia ja nuoret kalat ovat harmaita. Nuorten kalojen päässä on kaksi pitkää piikkiä. ==Levinneisyys ja elintavat== Naskalikala elää lauhkeilla ja lämpimillä ilmastovyöhykkeillä Atlantissa, Intian valtameressä ja Tyynessämeressä. Nuoret yksilöt voivat liikkua lähellä pintaa, mutta täysikasvuiset kalat elävät useimmiten 500-2 000 metrin syvyydessä ja syvimmillään sitä on tavattu 5 000 metrin syvyydestä. Ne siirtyvät öisin matalampiin vesiin. Naskalikalat liikkuvat yksin tai pieninä parvina ja ovat petoja. Nuoret kalat syövät äyriäisiä ja täysikasvuiset kaloja. Naskalikalan lisääntymisaika on kesäkuusta elokuulle. ==Lähteet== Luokka:Limapääkalat
Kauppiaantalomuseo

Kauppiaantalomuseo kuuluu Haminan kaupungin hallinnoimiin museoihin. Haminassa muita kaupungin omistamia museoita ovat Haminan kaupunginmuseo ja Vehkalahden kylämuseo. == Historia == Kasarminkatu oli 1900-luvun vaihteessa tärkeä kauppakatu. Kauppiaantalomuseo esittelee aikakauden suomalais-venäläistä kauppiasperinnettä ja aikakauden asumista. 1900-luvun alun tyyliin sisustetussa, jo vuonna 1841 valmistuneessa hirsirakennuksessa sijaitsevat vanha kauppapuoti sekä kauppiasperheen asuinhuoneet ja vuokralaisperheen asuinhuoneet. Talon sisäpihan piharakennuksissa esitellään niissä asuneiden ja työskennelleiden eri alojen käsityöläisten arkea ja työtä. Viimeiset näistä rakennuksista ovat valmistuneet 1870-luvulla. Talon viimeinen asukassuku Muravjev piti talossa kauppapuotia. == Museotoiminta == Kauppiaantalo pihapiireineen avattiin museona 1970-luvun lopulla. Museossa järjestetään opastuksia, työpajoja ja näyttelyitä. Se on avoinna kesäkaudella sekä joulukuussa ja pääsiäisen aikaan, jolloin museossa ovat nähtävillä myös tarinalliset vuodenaikateemanäyttelyt. Kauppiaantalomuseo ei ole esteetön. == Haminan kaupungin museot == Haminan kaupungin museot on ammatillinen museo ja Kymenlaakson vanhin museo (perustettu vuonna 1903). Museo hallinnoi Haminan kokoelmaa, jossa on noin 22 000 esinettä ja noin 6000 valokuvaa, sekä Vehkalahden suljettua kokoelmaa, joka sisältää esineitä ja valokuvia. Kokoelmat sisältävät muun muassa kaupunkikulttuuriin, kouluihin, elinkeinoihin ja vaatetukseen liittyvää materiaalia ja niitä esitellään kaupungin museoiden näyttelyissä. Museot tallentaa Haminan ja Vehkalahden muistitietoa ja esittelee toiminnassaan alueen menneisyyttä sekä dokumentoi nykyisyyttä. Haminan kaupungin museoiden museokohteissa järjestetään opastuksia ja tapahtumia ja Museot osallistuu aktiivisesti myös Haminan kaupungin tapahtumiin. ==Lähteet== Luokka:Haminan rakennukset ja rakennelmat Luokka:Suomen museot
Jean-André Deluc

Jean-André Deluc (8. helmikuuta 1727 Geneve – 7. marraskuuta 1817 Windsor, Berkshire, Englanti) oli sveitsiläinen geologi ja meteorologi. Hän tuli tunnetuksi lämpömittarin parantamisesta käyttämällä siinä elohopeaa ja norsunluusta tehdyn kosteusmittarin keksimisestä. Hän myös rakensi barometrejä ja oli ensimmäinen, joka mittasi korkeuden tarkasti barometrin avulla. ==Elämä ja tutkimukset== Deluc polveutui suvusta, joka oli muuttanut Luccasta ja asettunut Geneveen 1400-luvulla. Hän oli koulutettu matematiikassa ja luonnontieteissä. Hän harjoitti liiketoimintaa, ja työmatkoillaan ympäri Eurooppaa hän keräsi mineraali- ja kasvinäytteitä. Deluc teki myös tieteellisiä retkiä Alpeilla. Vuonna 1768 hän toimi Geneven tasavallan lähettiläänä Bernissä ja Pariisissa. Vuonna 1773 Deluc joutui taloudellisiin vaikeuksiin ja lähti Genevestä Englantiin. Hän omistautui siellä tieteelle ja hänestä tuli Royal Societyn jäsen. Kuningatar Charlotten hänelle myöntämä virka antoi hänelle paljon aikaa ja varoja matkustaa Euroopan mantereella. Elämänsä loppupuolella hän sai luvan tehdä useita matkoja Sveitsiin, Ranskaan, Hollantiin ja Saksaan. Saksassa hän vietti kuusi vuotta vuosina 1798–1804, ja palattuaan hän teki geologisen tutkimusmatkan Englannissa. Deluc nimitettiin filosofian ja geologian professoriksi Göttingeniin vuonna 1798, mutta hän ei jäänyt sinne. Deluc tutki lämmön ja paineen vaikutusta elohopeabarometriin ja julkaisi ensimmäisenä tieteelliset ohjeet barometrin käyttämisestä vuorten korkeuksien määrittämiseen. Deluc havaitsi, että veden tiheys on suurimmillaan +4 °C:n lämpötilassa, ja hän kehitti teorian, jonka mukaan vesihöyryn määrä tietyssä tilassa on riippumaton sen ilman tiheydestä, jossa se leviää. Harrastelijafyysikkona hän rakensi sinkistä ja hopeoidusta paperista ”sähköpatsaan”, joka muistutti Alessandro Voltan patsasta, joka oli jonkin aikaa käytössä sähkökokeissa. Delucin suurin kiinnostuksen kohde oli hänen pyrkimyksensä sovittaa yhteen ensimmäisen Mooseksen kirjan luomiskertomus ja geologian todistusaineisto, ja tätä varten hän tulkitsi jokaisen luomiskertomuksen päivän geologiseksi aikakaudeksi. ==Lähteet== ==Aiheesta muualla== Luokka:Sveitsiläiset geologit Luokka:Sveitsiläiset vuorikiipeilijät Luokka:Meteorologit Luokka:Royal Societyn jäsenet Luokka:Vuonna 1727 syntyneet Luokka:Vuonna 1817 kuolleet
Bloons TD 6

Bloons TD 6 on 2018 vuonna julkaistu tornipuolustuspeli. Se on Bloons Tower Defence -sarjan kuudes peli, ja sen on julkaissut Ninja Kiwi. Peli julkaistiin alun perin iOS- ja Android-laitteille kesäkuussa 2018. Myöhemmin joulukuussa 2018 peli julkaistiin Windows-tietokoneille Steamissä ja maaliskuussa 2020 macOS:lle. Luokka:Tornipuolustuspelit Luokka:Vuoden 2018 videopelit Luokka:IOS-pelit Luokka:Android-pelit Luokka:Windows-pelit Luokka:MacOS-pelit
Vehkalahden kylämuseo

Vehkalahden kylämuseo (ent. Vehkalahden kotiseutumuseo) kuuluu Haminan kaupungin hallinnoimiin museoihin. Haminassa muita kaupungin omistamia museoita ovat Haminan kaupunginmuseo ja Kauppiaantalomuseo. == Historia == Kylämuseo toimii Husulan kylässä vuonna 1871 rakennetussa Vehkalahden ensimmäisessä kansakoulussa. Husulan koulu toimi rakennuksessa 1950-luvun puoliväliin, jolloin koulu muutti Husulan koulun uusiin tiloihin noin kilometrin päähän. Vehkalahden kotiseutumuseo on toiminut rakennuksessa vuodesta 1960 saakka. Vehkalahden ja Haminan yhdistyessä museo siirtyi Haminan kaupungin omistukseen. Museon nimi muuttui näyttelyuudistuksen myötä vuonna 2023 Vehkalahden kylämuseoksi. == Museotoiminta == Vehkalahden kylämuseo kertoo Haminan-Vehkalahden maaseudun elämästä keskittyen 1870-1930-luvuille. Siellä esitellään mm. talonpoikais- ja saaristoelämää, Vehkalahden kartanoita ja entisajan koulunkäyntiä kansakoulussa. Pihamaalla sijaitsee sepän paja ja kesäisin alueella laiduntaa lampaita. Museossa järjestetään opastuksia, työpajoja ja -näytöksiä, luentoja ja konsertteja. Se toimii myös joidenkin paikallisten yhdistysten kokoontumispaikkana. Museoalue ei ole esteetön: rakennuksiin johtavat rappuset ja niissä on kynnyksiä. Museoalueen ulko-WC on esteetön. Alue on mäkinen. == Haminan kaupungin museot == Haminan kaupungin museot on ammatillinen museo ja Kymenlaakson vanhin museo (perustettu vuonna 1903). Museo hallinnoi Haminan kokoelmaa, jossa on noin 22 000 esinettä ja noin 6000 valokuvaa, sekä Vehkalahden suljettua kokoelmaa, joka sisältää esineitä ja valokuvia. Kokoelmat sisältävät muun muassa kaupunkikulttuuriin, kouluihin, elinkeinoihin ja vaatetukseen liittyvää materiaalia ja niitä esitellään kaupungin museoiden näyttelyissä. Museot tallentaa Haminan ja Vehkalahden muistitietoa ja esittelee toiminnassaan alueen menneisyyttä sekä dokumentoi nykyisyyttä. Haminan kaupungin museoiden museokohteissa järjestetään opastuksia ja tapahtumia ja Museot osallistuu aktiivisesti myös Haminan kaupungin tapahtumiin. == Lähteet == Luokka:Haminan rakennukset ja rakennelmat Luokka:Suomen kotiseutumuseot
Ranta-Pukin kievarimuseo

Ranta-Pukin kievarimuseo on Anjala-Seuran omistama museo Kouvolan Anjalassa. Museo avautui yleisölle vuonna 1986. Museo perustettiin Ranta-Pukin vanhoihin kestikievari- ja maatilarakennuksiin.Ranta-Pukin kievarimuseon kokoelmaohjelma Museon päärakennus on vuodelta 1884. Pihapiirissä on myös navetta, talli, liiteri, aittoja, sauna, karjakeittiö ja kellari. Nämä rakennukset sijaitsevat alkuperäisillä paikoillaan.Ranta-Pukin kievarimuseon esite Ranta-Pukissa toimi kestikievari vuosina 1900–1910. == Lähteet == Luokka:Anjala Luokka:Kouvolan museot
Gunilla Cleve

Augusta Gunilla Cleve (5. elokuuta 1871 Helsinki − 6. elokuuta 1955 Vehkalahti) oli suomalainen koulunjohtaja, raittiusihminen, Martta- yhdistysaktiivi, kunnanvaltuutettu ja talousneuvos.Kuka kukin oli Viitattu 30.12.2020. Gunilla Cleven vanhemmat olivat kasvatusopin professori Zacharias Cleve ja Vilniemen kartanon perijätär Helena Emilia os. Melart.Cleve, Gunilla 1954: Vilniemen professori ja hänen perheensä. Muistelmia. == Lähteet == Luokka:Suomen koulujen rehtorit Luokka:Vehkalahden kunnanvaltuutetut Luokka:Vuonna 1871 syntyneet Luokka:Vuonna 1955 kuolleet
Kreme Records

Kreme Records on rap-artisti Olli Antonion vuonna 2021 perustama levy-yhtiö, joka toimii yhteistyössä Universal Music Finlandin kanssa. == Artistit == * Musta Hanhi * Negatiiviset Nuoret * Olli Antonio * Olli Outolempi == Julkaisut == * Negatiiviset Nuoret – Roskaruokaa ja paskahuumorii (single, 2021) * Olli Antonio – Pushaa ft. Räxä (single, 2021) * Negatiiviset Nuoret – Vaikea elää (single, 2021) * Musta Hanhi - Yksin Pimeeseen (single, 2022) * Negatiiviset Nuoret - Aurora Kutsuu (single, 2022) * Olli Antonio - Gigolon Poika (albumi, TBA) * Negatiiviset Nuoret - Negatiiviset Nuoret 2 (albumi, TBA) == Lähteet == Luokka:Suomalaiset levy-yhtiöt
Hilppa Kimpanpää

Hilppa Kimpanpää on suomalainen toimittaja ja Suomen Sosialidemokraattisen Puolueen poliitikko. Kimpanpää työskenteli nuorempana lehtitoimittaja, jonka jälkeen hän siirtyi Yleisradioon. Radiotoimittajana Kimpanpää teki Ylellä uutisia ja ajankohtaisohjelmia ja oli erikoistunut eduskunta- ja työmarkkinapolitiikkaan. Kimpanpää oli vuoden 1999 eurovaaleissa SDP:n ehdokkaana, muttei tullut reilulla 3 000 äänellä valituksi. Vuosien 2008 ja 2012 kuntavaaleissa Kimpanpää valittiin Kotkan kaupunginvaltuustoon. Kimpanpää sai vuonna 2010 Valtion journalistipalkinnon. == Lähteet == Luokka:Suomalaiset radiotoimittajat Luokka:Ylen toimittajat Luokka:Suomen Sosialidemokraattisen Puolueen poliitikot Luokka:Kotkan kaupunginvaltuutetut Luokka:Syntymävuosi puuttuu Luokka:Elävät henkilöt
Waraon kieli

Warao (myös Guarao) on Venezuelassa, Guyanassa ja Surinamessa puhuttava isolaattikieli. Kielen katsotaan olevan uhanalainen. Vuonna 2010 waraolla arvioitiin olevan 25 000 puhujaa. Kieltä kirjoitetaan latinalaisin aakkosin. Uusi testamentti on käännetty waraoksi vuonna 2018. Vuonna 2015 Venezuelassa julkaistiin ensimmäinen lähes kokonaan waraoksi puhuttu elokuva Dauna: Lo que lleva el río. == Lähteet == Luokka:Venezuelan kielet Luokka:Surinamen kielet Luokka:Guyanan kielet Luokka:Isolaattikielet
Auguste Bravais

Auguste Bravais (8. helmikuuta 1811 Annonay, Ardèche, Ranska – 7. marraskuuta 1863 Le Chesnay, Île-de-France, Ranska) oli ranskalainen monipuolinen fyysikko, joka tunnetaan työstään kristallografian alalla. Bravais'n hilat on nimetty hänen mukaansa. ==Elämä ja ura== Bravais suoritti klassisen koulutuksen Collège Stanislasissa Pariisissa ja väitteli tohtoriksi Lyonissa vuonna 1837. Hän oli ensin merivoimien upseeri, sitten tähtitieteen professori Lyonin yliopistossa. Vuonna 1845 hänet nimitettiin fysiikan professoriksi École Polytechniqueen. Vuonna 1854 hänet otettiin Pariisin Académie des Sciencesin maantieteen ja merenkulun jaostoon. Hänen tieteelliseen toimintaansa kuului erityisesti meteorologian ja kristallografian parissa työskentelyä, jota varten hän teki tieteellisiä matkoja eri puolille maailmaa. Laivastossa hän osallistui hydrografisiin tutkimuksiin Algerian rannikolla. Hän oli mukana suuressa ranskalaisessa retkikunnassa, joka lähetettiin Färsaarille, Pohjois-Skandinaviaan ja Islantiin vuosina 1838-1840, ja jossa Bravais kiinnitti huomiota maankohoamisilmiöön ja arktiseen ilmastoon. Lars Levi Laestadius toimi ranskalaisten oppaana Lapissa. Bravais herätti uudelleen kiinnostuksen kiteiden ulkoisten muotojen ja niiden sisäisten rakenteiden tutkimiseen. Vuonna 1850 hän todisti, että on olemassa 14 mahdollista kidehilatyyppiä. Lukuisat muut kirjat ja artikkelit kuvastavat Bravais'n tutkimuksia erilaisista aiheista kuin magnetismi, tilastotiede, revontulet, haloilmiö, kasvimaantiede, tähtitiede ja hydrografia. ==Lähteet== ==Aiheesta muualla== Luokka:Ranskalaiset fyysikot Luokka:Ranskalaiset professorit Luokka:Ranskalaiset sotilaat Luokka:Ranskan tiedeakatemian jäsenet Luokka:Vuonna 1811 syntyneet Luokka:Vuonna 1863 kuolleet
Aleksei Kuznetsov

Aleksei Ivanovitš Kuznetsov (, 15. elokuuta 1929 Vashuriha, Gorkin alue, Neuvostoliitto − 28. maaliskuuta 2003) oli venäläinen maastohiihtäjä, joka aktiiviurallaan edusti Neuvostoliittoa. Kuznetsov saavutti Falunin MM- kilpailuissa 1954 hopeaa 4 × 10 kilometrin viestissä. Häneltä jäivät väliin olympialaiset 1956 ja MM-kilpailut 1958, mutta Squaw Valleyn olympialaisissa 1960 hän sijoittui 30 kilometrillä kahdeksanneksi, 50 kilometrillä 15:nneksi ja hiihti kolmannen osuuden Neuvostoliiton hopeajoukkueessa 4 × 10 kilometrin viestissä. Zakopanen MM-kilpailuissa 1962 hän saavutti viestipronssia. Kuznetsov voitti Neuvostoliiton-mestaruuden 50 kilometrillä 1960 ja 15 kilometrillä 1961. Urheilu-uransa jälkeen hän toimi pitkään hiihtovalmentajana Gorkin alueella. == Lähteet == Luokka:Neuvostoliittolaiset maastohiihtäjät Luokka:Neuvostoliittolaiset olympiamitalistit Luokka:Vuonna 1929 syntyneet Luokka:Vuonna 2003 kuolleet
Josef Matouš

Josef Matouš (s. 6. tammikuuta 1942 Poděbrady) on tšekkiläinen mäkihyppääjä, joka aktiiviurallaan edusti Tšekkoslovakiaa. Matouš sijoittui Innsbruckin olympialaisissa 1964 normaalimäessä neljänneksi ja suurmäessä 22:nneksi. Hän toimi kisojen avajaisissa Tšekkoslovakian lipunkantajana. Matouš osallistui Keski-Euroopan mäkiviikolle kahdeksan kertaa vuosina 1962−1974. Hän sijoittui kokonaiskilpailussa parhaimmillaan yhdeksänneksi vuodenvaihteessa 1965−1966 ja kymmenenneksi 1962−1963. Mäkiviikon osakilpailuissa hän sijoittui parhaimmillaan kolmanneksi Oberstdorfissa joulukuussa 1968 ja 1969. == Lähteet == Luokka:Tšekkoslovakialaiset mäkihyppääjät Luokka:Vuonna 1942 syntyneet Luokka:Elävät henkilöt
Totti Toivonen

Totti Toivonen (s. 1976 Helsinki) on suomalainen televisiotoimittaja ja -juontaja. Hän toimi pitkään Ylen Puoli seitsemän -ohjelmassa, kunnes siirtyi Ylen aamun juontajaksi. Hän on juontanut myös monia television viihdekonsertteja ja artistien muisteluohjelmia. Toivonen vietti varhaislapsuutensa Helsingin Kontulassa, kunnes eronnut äiti muutti kahden lapsensa kanssa Sulkavalle, jossa seurakunnan diakonina toimiva yksinhuoltajaäiti herätti tuohon aikaan ihmetystä. Totti Toivonen kävi peruskoulunsa Sulkavalla, ja Savonlinnan Taidelukion jälkeen hän valmistui teologian maisteriksi ja aineenopettajaksi Helsingin yliopistosta pääaineenaan yleinen kirkkohistoria. Hän on käynyt myös Sanoman toimittajakoulun ja Laajasalon opiston radiotyön linjan. Hän vietti vuoden vaihto-opiskelijana Tansaniassa. Ennen Yleisradiota Toivonen työskenteli tv-kanava Nelosen uutisissa. Totti Toivosen toinen vaimo Anni Paukkala-Toivonen toimii Helsingin Malmin seurakunnassa pastorina. He asuvat Töölössä. Heillä on yhteinen 2020-luvulla syntynyt lapsi, minkä lisäksi Toivosella on edellisestä avioliitosta kaksi lasta ja vaimolla yksi.. == Lähteet == ==Aiheesta muualla== * Luokka:Ylen toimittajat Luokka:Suomalaiset juontajat Luokka:Elävät henkilöt Luokka:Vuonna 1976 syntyneet
Henri Victor Regnault

Henri Victor Regnault (21. heinäkuuta 1810 Aix-la-Chapelle, Ranska – 9. tammikuuta 1878 Pariisi, Ranska) oli ranskalainen fyysikko ja kemisti, joka on tunnettu kaasujen ominaisuuksia ja lämpöoppia koskevista tutkimuksistaan. ==Elämä ja ura== Poikana Regnault lähti Pariisiin ja sai työpaikan kangasliikkeestä, ja käytti vapaa-ajan opiskeluun. Hän pääsi Ecole Polytechniqueen ja siirtyi vuonna 1832 Ecole des Minesiin, jossa hän oppi kokeellista kemiaa. Muutamaa vuotta myöhemmin hänet nimitettiin kemian professoriksi Lyoniin. Vuonna 1840 hänet kutsuttiin takaisin Pariisiin, kun hänet nimitettiin Ecole Polytechniquen kemian professoriksi. Samalla hänet valittiin Ranskan tiedeakatemian jäseneksi kemian jaostoon. Seuraavana vuonna hänestä tuli College de Francen fysiikan professori. Vuonna 1847 hänet nimitettiin myös pääinsinööriksi kaivospiiriin ja vuonna 1854 Sévresin posliinitehtaan johtajaksi. Regnault suunnitteli lukuisa laitteita fysikaalisia mittauksia varten ja määritteli huolellisesti uudelleen monien kiinteiden aineiden, nesteiden ja kaasujen ominaislämmön sekä kaasujen lämpölaajenemiskertoimen. Hän osoitti, että kaikki kaasut eivät laajene yhtä paljon kuumennettaessa ja että Boylen laki on vain likiarvo. Hän teki myös merkittäviä tutkimuksia äänen etenemisnopeudesta ilmassa ja muissa kaasuissa. Hän teki myös useita tärkeitä orgaanisen kemian tutkimuksia ja kirjoitti aikanaan suositun oppikirjan Cours élémentaire de chimie, joka käännettiin useille kielille. Ranskan ja Saksan välisessä sodassa 1870-1871 hänen laboratorionsa tuhoutui, ja hänen poikansa Henri, taidemaalari, sai surmansa. ==Lähteet== ==Aiheesta muualla== Luokka:Ranskalaiset fyysikot Luokka:Ranskalaiset professorit Luokka:Ranskalaiset kemistit Luokka:Ranskan tiedeakatemian jäsenet Luokka:Vuonna 1810 syntyneet Luokka:Vuonna 1878 kuolleet
Guyanan kreoli

Guyanan kreoli (omakielinen nimi: Gaiyniiz) on pääsääntöisesti Guyanassa puhuttava englantiin perustuva kreolikieli. Sen lähimpiä sukulaiskieliä ovat Trinidadin kreoli ja bajan. Kielellä on noin 700 000 puhujaa. Kieltä kirjoitetaan latinalaisin aakkosin. 2010-luvulla joitakin Raamatun kohtia on käännetty kreoliksi. == Lähteet == Luokka:Guyanan kielet Luokka:Englannin kreolit
Lyöttilä

Lyöttilä on kylä Iitissä. Se sijaitsee Pyhäjärven ja Urajärven välissä, Iitin kunnan itäosassa Kirkonkylän koillispuolella.Lyöttilä – Iitin kunta Lyöttilän rekisterikylään kuuluvat myös Metsäkylän, Anjavaisen ja Nirvisen kylät, ja se ulottuu etelässä Valtatielle 12 saakka. Lyöttilä rajautuu lounaassa Iitin kirkonkylään, lännessä Kauramaahan, Sitikkalaan ja Väärttiin, etelässä Niinimäkeen ja Radansuuhun sekä idässä ja pohjoisessa Kouvolan kaupunkiin, Kuusankosken ja Jaalan suuralueisiin. Lyöttilä on pääosin maaseutumaista aluetta, jossa on jonkinverran maataloutta. Kylässä sijaitsee Kuusankosken seurakunnan Pytynlahden kesäkoti. Lyöttilän postinumeroalueen (47540 Lyöttilä) väkiluku oli 186 vuonna 2020.Paavo (Postinumeroalueittainen avoin tieto) == Lähteet == ==Kirjallisuutta== * Mukula, Jaakko & Mäkelä, Anneli: Lyötistä Lyöttiläksi: erään kaakkoishämäläisen kylän vanhinta asutushistoriaa. Suomen maataloustieteellinen seura, Helsinki 1977. Luokka:Iitin kylät
Quarth

Quarth (Block Hole Japanin ulkopuolella) on Konamin kehittämä ja vuonna 1989 julkaistu arcade-peli, joka on räiskintä -ja pulmapelin yhdistelmä. Pelissä on tarkoitus ampumalla muodostaa ja täyttää suorakulmioita ennen kuin palikat saavuttavat pelaajan. Pelaaja saa pisteitä muodostetun ja tuhotun palikan koon mukaan. Pelissä on myös vilkkuvia palikoita, jotka tyhjentävät koko pelialueen. == Aiheesta muualla == https://konami.fandom.com/wiki/Block_Hole Luokka:Konamin kolikkopelit Luokka:Vuoden 1989 videopelit
Heinrich Gustav Magnus

Heinrich Gustav Magnus (2. toukokuuta 1802 Berliini – 4. huhtikuuta 1870 Berliini) oli saksalainen fyysikko ja kemisti. ==Elämä ja ura== Magnuksen isä oli varakas kauppias, ja yhdestä hänen viidestä veljestään, Eduardista (1799-1872), tuli kuuluisa taidemaalari. Opiskeltuaan Berliinissä Magnus lähti Tukholmaan Jöns Jacob Berzeliuksen oppiin ja myöhemmin Pariisiin, jossa hän opiskeli jonkin aikaa Louis-Joseph Gay-Lussacin ja Louis Jacques Thénardin johdolla. Vuonna 1831 hän palasi Berliiniin yliopiston tekniikan ja fysiikan lehtoriksi. Vuonna 1834 Magnus valittiin Berliinin yliopiston ylimääräiseksi ja vuonna 1845 varsinaiseksi professoriksi. Hänet valittiin kolme kertaa tiedekunnan dekaaniksi, vuosina 1847, 1858 ja 1863. Magnus varusti omilla varoillaan laboratorion, josta tuli malliesimerkki myöhemmin perustetuille tutkimuslaitoksille. Vuosina 1827-1833 Magnus keskittyi pääasiassa kemiallisiin tutkimuksiin, joiden tuloksena hän löysi etyylirikkihapon, etikkahapon ja isetionihapon sekä niiden suoloja ja yhdessä C. F. Ammermüllerin kanssa perjodihapon. Muiden aiheiden joukossa, joiden parissa hän myöhemmin työskenteli, olivat kaasujen imeytyminen vereen (1837-1845), kaasujen laajeneminen lämmön vaikutuksesta (1841-1844), veden ja erilaisten liuosten höyrynpaineet (1844-1854), lämpösähköinen ilmiö (1851), elektrolyysi (1856), sähkömagneettinen induktio (1858-1861), lämmön siirtyminen kaasuissa (1860) ja lämmön polarisaatio (1866-1868). Vuodesta 1861 lähtien hän kiinnitti paljon huomiota joidenkin kaasujen ja höyryjen diatermiseen ilmiöön eli valonsäteiden lämmön läpäisyyn, erityisesti kuivan ja kostean ilman kohdalla, sekä lämpövaikutuksiin, joita kosteuden tiivistyminen kiinteille pinnoille aiheuttaa. Virtausfysiikan Magnuksen ilmiö on nimetty hänen mukaansa. Magnuksen maine johti siihen, että Preussin hallitus antoi hänelle useita tehtäviä. Vuonna 1865 hän edusti Preussia Frankfurtin konferenssissa, joka kutsuttiin koolle yhtenäisen metrijärjestelmän käyttöönottamiseksi Saksassa. ==Lähteet== ==Aiheesta muualla== Luokka:Saksalaiset fyysikot Luokka:Saksalaiset professorit Luokka:Saksalaiset kemistit Luokka:Vuonna 1802 syntyneet Luokka:Vuonna 1870 kuolleet
Planchez

Planchez on kunta Ranskassa Nièvren departementissa Burgundi-Franche-Comtén alueella. Se sijaitsee noin 16 kilometriä Château-Chinon (Ville)’n kaupungista koilliseen. 1700-luvulta lähtien kunnan alueelle muutti metsureita perheineen hyödyntämään ympäröiviä metsiä. Toisen maailmansodan aikaan Morvanin alueella toimi aktiivinen vastarintaliike. Planchez joutui saksalaisjoukkojen kostotoimien kohteeksi, ja he polttivat kylän kostoksi vuonna 1944. Kylä jälleenrakennettiin sodan jälkeen, ja sen takia siellä ei ole vanhoja rakennuksia. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Nièvren kunnat
Menomineen piirikunta (Michigan)

Menomineen piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 23 502 vuonna 2020. Piirikunnan hallintokeskus on Menomineen kaupunki. Piirikunta on perustettu vuonna 1861. == Väestö == Vuonna 2020 Menomineen piirikunnan 23 502 asukkaasta valkoisia oli 94,0 %, alkuperäisasukkaita 3,1 % ja mustia 0,7 %. Vuonna 2019 2,1 % asukkaista puhui kotonaan jotain muuta kieltä kuin englantia ja 1,2 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Wapixanan kieli

Wapixana on arawakkikieliin kuuluva kieli, jota Guyanan ja Brasilian rajalla. Vuonna 2012 kielellä arvioitiin olevan 10 900 puhujaa. Kielen katsotaan olevan uhanalainen. Wapixanan lähimpiä sukulaiskieliä ovat mm. atorada ja aroaqui. Kieli jaetaan kahteen päämurteeseen. Kieltä kirjoitetaan latinalaisin aakkosin. Uusi testamentti käännettiin wapixanaksi vuonna 2012. == Fonologia == === Vokaalit === Etinen Keskinen Takainen Suppea i ɨ u Avoin a Vokaalit [a], [i] ja [u] voivat esiintyä myös nasaalisina. Lähde: === Konsonantit === Labiaali Alveolaari Retrofleksi Palataali Velaari Glottaali Norm. Pal. Nasaali m n Klusiili p d (g) ʔ Implosiivi ɓ ɗ ɗʲ Affrikaatta t͡ʃ Frikatiivi ʃ ʐ Tremulantti ɾ Puolivokaali w j Lähde: == Lähteet == Luokka:Guyanan kielet Luokka:Brasilian kielet Luokka:Arawakkikielet
Nobody (vuoden 2021 elokuva)

Nobody on vuonna 2021 ensi-iltansa saanut yhdysvaltalainen toimintaelokuva, jonka on ohjannut Ilja Naishuller ja käsikirjoittanut Derek Kolstad. Sen pääosia esittävät Bob Odenkirk, Connie Nielsen, RZA, Christopher Lloyd ja Aleksei Serebrjakov. Nobody sai Suomen ensi-iltansa 11. kesäkuuta 2021. Elokuva tuotti yli 56 miljoonaa dollaria maailmanlaajuisesti ja sai positiivisen vastaanoton kriitikoilta, jotka ylistivät sen toimintaa sekä Odenkirkin roolisuoritusta. == Näyttelijät == == Lähteet == == Aiheesta muualla == * Virallinen sivusto * * * * Erholtz, Matti: Nobody (2021). Elitisti, 8.7.2021. Luokka:Vuoden 2021 yhdysvaltalaiset elokuvat Luokka:Yhdysvaltalaiset toimintatrillerit Luokka:Yhdysvaltalaiset mustan komedian elokuvat Luokka:Universal Picturesin elokuvat
RDS-9

RDS-9 () oli Neuvostoliiton taktinen 10–40 kT:n tehon omaava ydinase, joka otettiin käyttöön vuosina 1957–1958. Sen ensitesti Semeissä epäonnistui, mutta Novaja Zemljalla vuotta myöhempi 4,8 kilotonnin ydinkoe onnistui. Kaksi S-luokan sukellusvenettä upposi ja yksi vaurioitui vakavasti.Global Security. Viitattu 4.12.2021. RDS-9 oli Neuvostoliiton ensimmäinen ydinräjähde, jonka saattoi asentaa 553 millimetrin torpedoon. Kehittely ja testaus toteutettiin vuosina 1954–1955, minkä jälkeen 10 kilotonnin T-5-torpedo hyväksyttiin palveluskäyttöön.Global Security. Viitattu 4.12.2021. ==Lähteet== Luokka:Ydinpommit
Manfred Queck

Manfred Queck (10. elokuuta 1941 Johanngeorgenstadt, Saksi − 1. heinäkuuta 1977 Johanngeorgenstadt) oli saksalainen mäkihyppääjä, joka aktiiviurallaan edusti Saksan demokraattista tasavaltaa ja seuratasolla SC Dynamo Klingenthalia. Queck sijoittui Grenoblen olympialaisissa 1968 suurmäessä neljänneksi ja normaalimäessä 14:nneksi. Hän osallistui Keski-Euroopan mäkiviikolle neljä kertaa, kausilla 1966–1970, sijoittuen kokonaiskilpailussa parhaimmillaan 11:nneksi vuodenvaihteessa 1967−1968. Hän oli toinen Oberstdorfin kilpailussa joulukuussa 1969. Hän voitti Saksan-mestaruuden normaalimäessä 1968. Queck on haudattu Johanngeorgenstadtin hautausmaalle. == Lähteet == Luokka:Itäsaksalaiset mäkihyppääjät Luokka:Vuonna 1941 syntyneet Luokka:Vuonna 1977 kuolleet
Sunti

Sunti () on Vaasan 17. kaupunginosa ja tilastollinen pienalue Palosaaren suuralueella. Se oli Vaasan satama-aluetta 1700-luvulta aina 1890-luvun alkuun asti. Telakkatoiminta jatkui vielä alueella ulkosataman jo muutettua Vaskiluotoon. Satama-ajasta muistuttavat rannassa sijaitsevat makasiinirakennukset jotka toimivat nykyään merimuseona. Alueen pohjoisosassa sijaitsee Vaasan Veden jätevedenpuhdistamo. Pienalue rajoittuu idässä Wolffintiehen ja etelässä Palosaarentiehen. Alueeseen kuuluvat myös länsiosassa sijaitsevat Mansikkasaari ja Pikisaari. Vuonna 2015 Suntin alueella asui 591 asukasta. ==Lähteet== Luokka:Vaasan kaupunginosat Luokka:Palosaari
Miloš Bečvář

Miloš Bečvář (s. 21. tammikuuta 1957 Strakonice, Tšekkoslovakia) on tšekkiläinen maastohiihtäjä, joka aktiiviurallaan edusti Tšekkoslovakiaa. Bečvář sijoittui 1980 Lake Placidin olympialaisissa 15 kilometrillä 44:nneksi, 30 kilometrillä 32:nneksi ja 4 × 10 kilometrin viestissä yhdeksänneksi. Sarajevon olympialaisissa 1984 hän oli 15 kilometrillä 29:s, 30 kilometrillä 27:s ja 50 kilometrillä 23:s. Seefeldin MM-kilpailuissa 1985 hän sijoittui 50 kilometrillä viidenneksi. Bečvář sijoittui maailmancupin osakilpailussa parhaimmillaan toiseksi Kastelruthin 15 kilometrin kilpailussa maaliskuussa 1982. == Lähteet == Luokka:Tšekkoslovakialaiset maastohiihtäjät Luokka:Vuonna 1957 syntyneet Luokka:Elävät henkilöt
Věra Klimková

Věra Klimková (o.s. Leskovjanská, s. 11. elokuuta 1957 Spišská Nová Ves, Tšekkoslovakia) on slovakialainen maastohiihtäjä, joka aktiiviurallaan edusti Tšekkoslovakiaa ja seuratasolla CH Štrbské Plesoa. Klimková sijoittui 1984 Sarajevon olympialaisissa 20 kilometrillä 24:nneksi. Seefeldin MM-kilpailuissa 1985 hän oli 5 kilometrillä kuudes, 10 kilometrillä yhdeksäs ja 20 kilometrillä kymmenes. Calgaryn olympialaisissa 1988 hän sijoittui 5 kilometrillä 22:nneksi, 10 kilometrillä 35:nneksi, 20 kilometrillä 17:nneksi ja 4 × 5 kilometrin viestissä seitsemänneksi. Klimková sijoittui maailmancupin osakilpailussa parhaimmillaan kolmanneksi Nové Měston 5 kilometrin kilpailussa helmikuussa 1985. == Lähteet == Luokka:Tšekkoslovakialaiset maastohiihtäjät Luokka:Vuonna 1957 syntyneet Luokka:Elävät henkilöt
Kauko Seppälä

Kauko Ilmari Seppälä (12. maaliskuuta 1923 Vehmaa – 2. helmikuuta 1996 Oulu) oli suomalainen insinööri ja yritysjohtaja, joka sai teollisuusneuvoksen arvonimen. Seppälän vanhemmat olivat maanviljelijä Ilmo Aleksanteri Seppälä ja Selma Emilia Marttila ja puoliso vuodesta 1950 talousopettaja Rauni Eeva Matilda Mäkimattila. Diplomi-insinööriksi Teknillisestä korkeakoulusta vuonna 1950 valmistunut Seppälä tuli Ouluun selluloosatehtaan käyttöinsinööriksi Oulu-yhtiön palvelukseen vuonna 1952, osallistuen alusta asti myös tehtaan tuotannon uudistamiseen. Vuonna 1962 hänestä tuli selluloosatehtaan teknillinen johtaja ja vuonna 1967 yhtiön koko kemiallisen metsäteollisuuden ja kemianteollisuuden johtaja. Yhtiön varatoimitusjohtajaksi Seppälä nimitettiin vuonna 1973. Hän pyrki osaltaan saamaan Ouluun selluloosan tuotannon ohella paperin tai kartongin valmistusta, mutta suunnitelmat toteutuivat vasta 1990-luvulla, hänen siirryttyään jo eläkkeelle vuonna 1986. Teollisuusneuvoksen arvonimen Seppälä sai vuonna 1982. Hänellä oli useita luottamustehtäviä alallaan, samoin kuin Oulussa ja laajemmin Pohjois-Suomessa. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1923 syntyneet Luokka:Vuonna 1996 kuolleet
HMS Prince of Wales (R09)

HMS Prince of Wales (viirinumero R09) on Britannian kuninkaallisen laivaston Queen Elizabeth -luokan lentotukialus. == Valmistus == Alus laskettiin vesille 21. joulukuuta 2017 kumminaan Rothesayn herttuatar CamillaWaters 2018 s. 152. Alus saapui syyskuussa 2019 koeajojen päätyttyä Portsmouthiin, missä se otettiin palvelukseen 10. joulukuuta 2019.Hobbs 2020 s. 148 == Palvelus == Alus saavutti operatiivisen valmiuden 1. lokakuuta 2021. Siitä tuli 11. tammikuuta 2022 Naton Maritime High-Readiness Forcen lippulaiva, jonka komentaja kontra-amiraali Mike Utley nosti lippunsa aluksella.Hobbs 2022 s. 157 == Lähteet == * * * === Viitteet === Luokka:Queen Elizabeth-luokan lentotukialukset
Pekka Rainio

Pekka Ilmari Rainio (9. elokuuta 1924 Pori – 14. helmikuuta 2007 Tampere) oli suomalainen insinööri ja yritysjohtaja, joka sai teollisuusneuvoksen arvonimen. Rainion vanhemmat olivat toimittaja, apulaiskaupunginjohtaja Toivo Rainio ja Jenny Åmark ja puoliso vuodesta 1946 voimistelunopettaja Paula Annikki Kosonen. Ylioppilaaksi 1943 tullut Rainio valmistui diplomi- insinööriksi Teknillisestä korkeakoulusta vuonna 1950 ja meni valmistuttuaan työpajainsinööriksi Strömbergille Vaasaan. Hän työskenteli samalla myös tuntiopettajana Vaasan teknillisessä koulussa ja Tampereen teknillisessä oppilaitoksessa. Vuonna 1951 Rainio siirtyi Tampereen kaupungin sähkölaitokselle, jossa hän toimi sittemmin yli kolmekymmentä vuotta. Sähkölaitoksen käyttöinsinööri hän oli 1951–1964, käyttöpäällikkö 1964–1966 ja toimitusjohtaja 1966–1986. Rainiolla oli myös erittäin runsaasti erilaisia luottamustoimia sekä asiantuntija- ja yhdistysten johtotehtäviä. Teollisuusneuvoksen arvonimi hänelle myönnettiin vuonna 1982 Tampereen kaupunginhallituksen esityksestä. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1924 syntyneet Luokka:Vuonna 2007 kuolleet
Lilija Vasiltšenko

Lilija Aleksandrovna Vasiltšenko (, 8. kesäkuuta 1962 Novosibirsk − 19. joulukuuta 2011 Novosibirsk) oli venäläinen maastohiihtäjä, joka aktiiviurallaan edusti Neuvostoliittoa. Vasiltšenko hiihti kolmannen osuuden Neuvostoliiton voittaessa 4 × 5 kilometrin viestin maailmanmestaruuden Seefeldissä 1985. Hän sijoittui samoissa kisoissa 20 kilometrillä kahdeksanneksi ja 10 kilometrillä 11:nneksi. Sarajevon olympialaisissa 1984 hän oli 20 kilometrillä seitsemästoista. Vasiltšenko saavutti universiadeissa hopeaa 5 ja 10 kilometrillä Sofiassa 1983. Maailmancupin osakilpailussa hän sijoittui parhaimmillaan kolmanneksi Val di Solen 5 kilometrin kilpailussa joulukuussa 1984. == Lähteet == Luokka:Neuvostoliittolaiset maastohiihtäjät Luokka:Vuonna 1962 syntyneet Luokka:Vuonna 2011 kuolleet
Toivo Vahervuo

Toivo Johannes Vahervuo, sukunimi vuoteen 1934 Virtanen (19. maaliskuuta 1906 Rauma – 1. joulukuuta 1958) oli suomalainen matemaatikko ja opettaja.Kuka kukin on 1954Billion Graves : Toivo ja Salli Vahervuon hautakivi Hietaniemen uurnalehdossa Helsingissä Vahervuon vanhemmat olivat veturinkuljettaja Johan Isak Virtanen ja Maria Aleksandra Hellberg. Hän pääsi ylioppilaaksi 1925 ja valmistui filosofian maisteriksi 1930 ja filosofian tohtoriksi 1948. Vahervuo oli Lauttakylän yhteiskoulussa matematiikan opettajana 1932–1944 ja koulun johtajana 1938–1944. Hän oli kauppa- ja teollisuusministeriössä ammatinvalinnan ohjaustoimiston tarkastajana 1945–1949 ja Helsingin opettajakorkeakoulun lehtorina vuodesta 1949. Hän toimi myös valtion rautateiden psykoteknillisen laboratorion matemaatikkona 1943–1944 ja oli Helsingin yliopistossa psykologian laitoksen assistenttina 1947–1950 ja psykometriikan dosenttina vuodesta 1950 alkaen. Toivo Vahervuo oli naimisissa vuodesta 1934 diplomiurkuri Salli Vahervuon, o. s. Kettunen (1909–1999) kanssa.Diplomiurkuri Salli Vahervuo, Helsingin Sanomat Kuolleet 21.2.1999 (Tilaajille) == Julkaisuja == * Johdatus matemaattis-tilastollisiin menettelytapoihin : etupäässä psykologeille ja pedagogeille. WSOY 1946 * Matemaattisen kyvykkyyden mittaaminen. WSOY 1948 * Oppilaitosten oppilasarvostelu. WSOY 1948 * Tutkimuksia keskikoululaisten matemaattisesta suorituskyvystä, Helsingin yliopiston väitöskirja. WSOY 1948 * Psykometriikan metodeja 1, Tilastolliset peruskäsitteet. WSOY 1952, 3. painos 1962, 4. uud. painos 1968 toisena tekijänä Esko Kalimo nimellä Psykometriikan metodeja 1, Tilastolliset perusmenetelmät, 5. painos 1971 * Kirjanpidon aapinen; tekijät Onni Wiherheimo, Annikki Ilvonen ja Toivo Vahervuo. WSOY 1954, 2. uudistettu painos 1963 * Laskennon oppikirja. WSOY 1954 * Pienen koululaisen laskento 1-2. Otava 1955, 13. painos 1968 * Psykometriikan metodeja 2, Psykometriikan erityiskysymyksiä. WSOY 1956 * Johdatus faktorianalyysiin; tekijät Toivo Vahervuo, Yrjö Ahmavaara. WSOY 1958 == Lähteet == Luokka:Suomalaiset matemaatikot Luokka:Suomalaiset opettajat Luokka:Vuonna 1906 syntyneet Luokka:Vuonna 1958 kuolleet
Ute Noack

Ute Noack (myöh. Lindner, s. 27. joulukuuta 1961 Annaberg-Buchholz, Saksi, Saksan demokraattinen tasavalta) on saksalainen maastohiihtäjä, joka aktiiviurallaan edusti DDR:ää ja seuratasolla SC Traktor Oberwiesenthalia. Noack hiihti ankkuriosuuden Itä-Saksan joukkueessa, joka saavutti MM-pronssia 4 × 5 kilometrin viestissä Seefeldissä 1985. Hän sijoittui samoissa kilpailuissa 20 kilometrillä 11:nneksi ja 10 kilometrillä 17:nneksi. Sarajevon olympialaisissa 1984 hän oli 5 kilometrillä kahdeksas, 10 kilometrillä viidestoista, 20 kilometrillä kahdeksastoista ja viestissä kahdeksas. Noack sijoittui maailmancupin kokonaiskilpailussa kuudenneksi kaudella 1984−1985. Hän saavutti tuolla kaudella myös parhaan osakilpailusijoituksensa oltuaan neljäs Klingenthalin 10 kilometrillä ja Nové Měston 5 kilometrillä. == Lähteet == Luokka:Itäsaksalaiset maastohiihtäjät Luokka:Vuonna 1961 syntyneet Luokka:Elävät henkilöt
Mikko Hautaniemi

Mikko Hautaniemi (s. 27. kesäkuuta 1989) on suomalainen entinen salibandyn pelaaja, pelipaikaltaan hyökkääjä. Hän on pelannut Suomen miesten maajoukkueessa 17 ottelua. Niissä hän on tehnyt neljä maalia. Hän on edustanut Suomea MM-kilpailuissa vuosina 2018 ja 2021. Hän voitti maailmanmestaruuden vuonna 2018 ja teki turnauksessa yhden maalin. Hän on pituudeltaan 198-senttimetrinen. Hautaniemi on edustanut Salibandyliigassa Turun Palloseuraa kausina 2008–2011, 2013–2014 ja kaudesta 2018–2019 alkaen. Nuorempana hän edusti samaa joukkuetta jo Divarissa. Hän on saavuttanut SM- hopeaa kaudella 2018–2019. Hän on ennen kauden 2021–2022 alkua pelannut liigassa 166 runkosarjaottelua, joissa hän on tehnyt 140 maalia ja antanut 88 maalisyöttöä, sekä 35 pudotuspeliä, joissa hän on tehnyt 28 maalia ja saanut 17 syöttöpistettä. SM-hopeakaudella 2018–2019 Hautaniemi oli pudotuspeleissä joukkueensa paras pistemies 17 maalilla ja kahdeksalla maalisyötöllä. Kausina 2011–2013 ja 2014–2018 hän pelasi Sveitsissä. Kauteen 2022–2023 uransa päättänyt Hautaniemi teki viimeisen loppuottelun ratkaisevan jatkoaikamaalin, kun TPS voitti seurahistoriansa ensimmäisen Suomen-mestaruuden kaatamalla Nokian KrP:n finaalisarjassa otteluvoitoin 4–3. == Lähteet == Luokka:Suomalaiset salibandyn pelaajat Luokka:Vuonna 1989 syntyneet Luokka:Elävät henkilöt
Manuela Oschmann

Manuela Oschmann (o.s. Drescher, s. 9. kesäkuuta 1965 Zella-Mehlis, Saksan demokraattinen tasavalta) on saksalainen maastohiihtäjä, joka aktiiviurallaan edusti myös DDR:ää. Hänen seuransa oli SC Motor Zella-Mehlis. Hän hiihti Seefeldin MM-kilpailuissa 1985 avausosuuden Itä-Saksan pronssijoukkueessa 4 × 5 kilometrin viestissä. Hän saavutti nuorten MM-pronssia 3 × 5 kilometrin viestissä 1984 ja 1985. Yhdistyneen Saksan edustajana Oschmann sijoittui 1992 Albertvillen olympialaisissa 15 kilometrillä 15:nneksi, 5 kilometrillä 42:nneksi ja takaa-ajokilpailussa 38:nneksi. Hän voitti kolme Saksan- mestaruutta. == Lähteet == Luokka:Itäsaksalaiset maastohiihtäjät Luokka:Saksalaiset maastohiihtäjät Luokka:Vuonna 1965 syntyneet Luokka:Elävät henkilöt
Everest (vuoden 2015 elokuva)

Everest on vuonna 2015 ensi-iltansa saanut brittiläis-yhdysvaltalainen historiallinen seikkailuelokuva, jonka on ohjannut Baltasar Kormákur. Sen pääosia esittävät Jason Clarke, Jake Gyllenhaal, Josh Brolin, John Hawkes, Robin Wright, Michael Kelly, Sam Worthington, Keira Knightley, Martin Henderson ja Emily Watson. Elokuva perustuu vuonna 1996 Mount Everestillä tapahtuneeseen onnettomuuteen, jossa 8 vuorikiipeilijää sai surmansa. Everest sai maailmanensi-iltansa Venetsian elokuvajuhlilla 2. syyskuuta 2015 ja Suomen ensi-iltansa 25. syyskuuta 2015. Elokuva oli taloudellinen menestys tuottaen yli 203 miljoonaa dollaria maailmanlaajuisesti. Se sai myös positiivisen vastaanoton kriitikoilta. == Näyttelijät == == Lähteet == == Aiheesta muualla == * Virallinen sivusto * * * Luokka:Vuoden 2015 yhdysvaltalaiset elokuvat Luokka:Vuoden 2015 brittiläiset elokuvat Luokka:Yhdysvaltalaiset seikkailuelokuvat Luokka:Brittiläiset seikkailuelokuvat Luokka:Yhdysvaltalaiset katastrofielokuvat Luokka:Yhdysvaltalaiset urheiluelokuvat Luokka:Tositapahtumiin perustuvat elokuvat Luokka:Tietokirjoihin perustuvat elokuvat Luokka:IMAX-elokuvat Luokka:3D-elokuvat
Justus Kainulainen

Justus Kainulainen (s. 22. helmikuuta 1999) on suomalainen salibandyn pelaaja, pelipaikaltaan hyökkääjä. Hän on pelannut Suomen miesten maajoukkueessa 13 ottelua. Niissä hän on tehnyt yhdeksän maalia ja saanut kolme syöttöpistettä. Hän on edustanut Suomea alle 19-vuotiaiden MM-kilpailuissa 2017 ja pelaa miesten MM-kilpailuissa 2021. Kainulainen on edustanut Salibandyliigassa LASB:tä kausina 2016–2018 ja Esport Oilersia kaudesta 2018–2019 alkaen. Hän on saavuttanut SM-hopeaa kaudella 2020–2021. Hän on ennen kauden 2021–2022 alkua pelannut liigassa 108 runkosarjaottelua, joissa hän on tehnyt 134 maalia ja antanut 67 maalisyöttöä, sekä 24 pudotuspeliä, joissa hän on tehnyt 21 maalia ja saanut yhdeksän syöttöpistettä. Justus Kainulaisen isoveli Rasmus Kainulainen on myös maajoukkuepelaaja, ja veljekset ovat pelanneet samoissa liigajoukkueissa. Justuksella on myös veli Roope. Justuksen sisko on jääkiekkoilija Mikael Granlundin ex-vaimo Emmi Granlund. == Lähteet == Luokka:Suomalaiset salibandyn pelaajat Luokka:Vuonna 1999 syntyneet Luokka:Elävät henkilöt
M134 Minigun

M134 Minigun on yhdysvaltalainen kuusipiippuinen Gatling-tyyppinen kiertäväputkinen 7.62×51mm NATO kiväärin patruunaa käyttävä konekivääri. "Minigun" viittaa tiettyyn aseeseen, jota General Electric alun perin tuotti, mutta termiä "minigun" saatetaan toisinaan käyttää, kun tarkoitetaan mitä tahansa useammalla piipulla varustettua konekivääriä, jossa piiput pyörivät ulkoisen voimanlähteen avulla keskusakselin ympäri. M134 kykenee ampumaan 6000 laukausta minuutissa ylikuumenematta. Aseen tulinopeus on säädettävissä ja käytännössä tulinopeus on useimmissa käyttötapauksissa säädetty välille 3000 - 4000 laukausta minuutissa. ==Tekniset tiedot== * Kaliiperi: 7.62 mm (.308) * Patruuna: 7.62×51mm NATO (.308 Winchester) * Tulinopeus: 2000 - 6000 laukausta minuutissa ==Katso myös== * M61 Vulcan, yhdysvaltalainen konetykki ==Lähteet== Luokka:Kiertäväputkiset konekiväärit Luokka:Ilmatorjuntakanuunat Luokka:Kiertäväputkiset konekiväärit
Mikko Leikkanen

Mikko "Leku" Leikkanen (s. 6. elokuuta 1988) on uransa lopettanut suomalainen salibandyn pelaaja, pelipaikaltaan puolustaja. Hän pelasi Suomen miesten maajoukkueessa 43 ottelua. Niissä hän teki yksitoista maalia ja sai kahdeksas syöttöpistettä. Hän on edustanut Suomea MM-kilpailuissa vuosina 2018 ja 2021. Hän voitti maailmanmestaruuden vuonna 2018 ja teki turnauksessa yhden maalin sekä sai yhden syöttöpisteen. Leikkanen edusti koko uransa Salibandyliigassa Classicia vuosina 2005–2023. Kauden 2010-2011 Leikkanen pelasi Sveitsin NLA- liigassa.https:// yle.fi/a/3-10528605/bizco Ura päättyi 22.3.2023 kun Classic hävisi Esport Oilersille neljännen puolivälierän jatkoajalla. https:// paakallo.fi/2023/03/leikkasen-komea-peliura-paattyi-puolivalierapettymykseen- ei-ansaittu-patkaakaan-enempaa//bizco Hän voitti Suomen-mestaruuden vuosina 2016, 2017, 2018, 2019, 2021 ja 2022 ja saavuttanut SM-hopeaa vuosina 2007, 2008 ja 2014 sekä SM-pronssia vuonna 2013. Hän pelasi liigassa 314 runkosarjaottelua, joissa teki 151 maalia ja antanut 119 maalisyöttöä, sekä 147 pudotuspeliä, joissa hän on tehnyt 68 maalia ja saanut 50 syöttöpistettä. Leikkanen oli ison osan kausista 2012–2013, 2014–2015 ja 2022-2023 sivussa polvivammojen vuoksi. Sitkeästi itsensä vammoista huolimatta itseään kehittänyt Leikkanen oli pelikentillä rehti ja tyylikäs pelaaja ja erittäin pidetty niin omien kuin vastustajinkin joukoissa. https://paakallo.fi/2021/11/pelaajakortti-mikko-leikkanen-tyyliniekka//bizco == Lähteet == Luokka:Suomalaiset salibandyn pelaajat Luokka:Vuonna 1988 syntyneet Luokka:Elävät henkilöt
Clipping (yhtye)

Clipping (tyyliteltynä clipping.) on yhdysvaltalainen kokeellinen hip hop -yhtye Los Angelesista, Kaliforniasta. Yhtyeen kokoonpanoon kuuluvat räppäri Daveed Diggs sekä tuottajat William Hutson ja Jonathan Snipes. Yhtyeen debyyttimixtape midcity julkaistiin 5. helmikuuta 2013. Heidän toinen albumi sekä ensimmäinen studioalbumi CLPPNG julkaistiin 10. kesäkuuta 2014. Kokonaisuudessaan clipping. on julkaissut yhden mixtapen, kaksi EP:tä ja neljä studioalbumia. Yhtyettä ollaan verrattu muun muassa Dälekiin, Death Gripsiin, My Bloody Valentineen, Tim Heckeriin ja Shabazz Palacesiin. == Diskografia == === Albumit === * CLPPNG (Sub Pop, 2014) * Splendor & Misery (Sub Pop & Deathbomb Arc, 2016) * There Existed an Addiction to Blood (Sub Pop, 2019) * Visions of Bodies Being Burned (Sub Pop, 2020) === EP:t === * Wriggle (Sub Pop, 2016) * Face (Deathbomb Arc, 2018) === Mixtapet === * midcity (2013) == Lähteet == == Aiheesta muualla == * Virallinen sivusto Luokka:Yhdysvaltalaiset hip hop -yhtyeet‎ Luokka:Yhdysvaltalaiset industrial-yhtyeet